ભગવદ્ગોમંડલનું બીજું વિશિષ્ટ પાસું છે શબ્દના અર્થની સાથોસાથ શબ્દના અર્થ સંબંધે, તેના ઉપયોગ વિશે, કે તે જે વસ્તુ, પદાર્થ કે ભાવ જે કંઈ રજુ કરતો હોય તે સંબંધી જાણવા જેવી બાબત હોય તો તેની નોંધ, શક્ય તેટલી સંક્ષિપ્તમાં છતાં સંપૂર્ણ કહી શકાય તેવી, આપવામાં આવી છે. ભગવદ્ગોમંડલનું પ્રથમ પાન જોતાં જ સ્વર 'આ વિશે જે નોંધ અને માહિતી આપવામાં આવી છે તે જ અહોભૂત કરે તેવી છે. તેનો ઉચ્ચાર કેવી રીતે થાય છે તેની વિગતો આપી હોય તે તો સમજી શકાય છે પરંતુ નીચેની હકીકતની નોંધની ભાગ્યે જ શબ્દકોશમાં અપેક્ષા હોય.